
Szanszkrit nyelv 


A Wikipédiából, a szabad enciklopédiából 


A szanszkrit nyelv (/samskrtá vak/ íT^di 41 eb), illetve annak 
korábbi formája, a védikus óind, az indoeurópai nyelvcsalád 
indo-iráni csoportjába tartozik. Az egyik legősibb indoeurópai 
nyelv, az Észak-Indiát az i. e. 2. évezredben meghódító 
indoárják nyelve volt, bl az egyik köznyelvi változatából 
származnak a mai észak-indiai indoárja nyelvek. Az ókori India 
és a hindu vallás máig használt, szoros szabályok közé szorított, 
de választékos és művészi liturgikus nyelve. Tudományos és 
költői nyelvként hasonló szerepet tölt be az indiai kultúrában, 
mint a latin és az ógörög az európaiban, központi szerepe van a 
hindu, a dzsainista és a buddhista hagyományokban. A nevében 
található „kri” igető azonos eredetű a latin creare (teremteni) 
igével. Legközelebbi rokona az óiráni avesztai nyelv volt. A 
szanszkrit és az óperzsa nyelv még igen közel álltak 
egymáshoz, mára azonban a belőlük kialakult modern nyelvek 
révén (-*■ perzsa nyelv és ind nyelvek) már eltávolodtak 
egymástól. 

A szanszkrit nyelv ősisége ellenére tehát nem holt nyelv. 
Napjainkban a hindu liturgián túl használatos például a 
szépirodalomban is, továbbá egyes számítások szerint több 
ezerre tehető azon bráhmanáknak a száma, akik anyanyelvi 
szinten beszélik. T23 A nyelv vizsgálatát Európában 
meglehetősen későn, a 18. században kezdték meg, mivel a 
bráhmanok által tanulmányozott tudományokat titkos tanoknak 
tartották. 

A szanszkrit nyelv elnevezése a szanszkrit sámskrta 
melléknévből származik, melynek jelentése: összeszerkesztett, 
kifinomult. A szó töve a samskar, melynek jelentése: rendezni, 
összerakni, elkészíteni. Melléknévi értelemben használt szóként 
a kifejezés csak az epikus és klasszikus költészetben, a 
Manusmrti-ben és a Mahabharata-ban jelenik meg. 


id=san) 



A Wikimédia Commons tartalmaz 
Szanszkrit nyelv témájú 
médiaállományokat. 


A szó mindig is a kifinomult, kulturális nyelvre vonatkozott, mely definíció szerint „szent” és „kifinomult” 
célokat szolgált. A szanszkrit nyelvnek ezt a változatát papok, az uralkodói réteg és a tudósok használták, a 
nép nyelvével ellentétben, melyre prakrta -ként hivatkoztak, és ami több dolgot is jelenthet, többek között: 
természetes, közönséges. 


Hangrendszer, ragozás 


Hangrendszerében fellelhetők (a többi indoeurópai nyelvtől eltérően) a hehezetes zöngés mássalhangzók 
/gh, dh, bh/ és megkülönbözteti a rövid és hosszú magánhangzókat /i, í stb/. Ez lehetővé teszi az ógöröghöz, 
latinhoz hasonló időmértékes verselést. A névszók három nemet különböztetnek meg: hímnem, nőnem, 
semlegesnem. Az egyes és többes szám mellett létezik a kettős szám is. (duális -> ógörög , ószláv, mai 
nyelvek közül szlovén, alsó-szorb, felső-szorb) 

Források, írás 


iujb owovoQgt Ríio geiKTW, 

lujjsi sliS jy sS 

troirarf 

ai 

jiBotfaijo i 

Szanszkrit szöveg grantha írással 



A legkorábbi ismert szanszkrit nyelvű szöveg a Rigvéda 
(/ rgveda/ amely része a korai hinduista kánonnak 

(Védák). (Valójában a védák nyelve nem szanszkrit, hanem a 
szanszkrithoz nagyon közel álló és vele közös őstől származó 
védikus óind. A tényleges szanszkrit nyelv az i. e. 4. században 
kristályosodott ki.) 


A legtöbb szanszkrit szöveget az ókori és középkori Indiában írták. Mivel a szanszkrit nyelvet igen hosszú 
időn át hatalmas területen használták, szanszkrit írás nem létezik; különböző korokban és területekben más¬ 
más ábécét használtak a leírására. A mellékelt ábrán a Dél-Indiában, tamil nyelvterületen szanszkrithoz 
használt grantha írás látható; manapság leggyakoribb az észak-indiai dévanágari (devanágarl ^cRFT^t) 
("istenvárosi") nevű betűírás, amely feltételezések szerint az i. e. 9. sz.-i föníciai ábécére vezethető vissza. 
Az írás balról jobbra olvasandó. A szanszkrit nyelvben leggyakoribb "a" hangot mássalhangzó után nem 
jelöli külön jellel- abugida írásrendszerek - tehát egy t hangot jelölő karakter ta-nak olvasandó, mint 
szókezdő betű azonban két jele is van a dévanágariban. 


Nyelvi példák 


A Bhagavad-gíta első versszaka: 

íritétö íET^cTT jetiéi: 

HFT^T: MIüádlST STcfcfa íftjfzr 

























dhrtarástra uváca 

dharma-ksetre kuru-ksetre samavetá yuyutsavah 
mámakáh pán d avas caiva kim akurvata sanjaya || 

Dhritarástra így szólt: Óh, Szanydzsaja, mit tettek fiaim és Pándu fiai, miután harcra vágyva összegyűltek a 
kuruksetrai zarándokhelyen? |- 

Példamondat az emberi jogok egyetemes nyilatkozatából (kiejtés egy anyanyelvi beszélőtől (http://www.om 
niglot.com/soundfiles/udhr/udhr_sanskrit.mp3)): 

Sarvé manavah svatantratah samutpannáh vartanté api cha, gauravadrsa adhikaradrsa ca samanah éva 
vartanté. Été sarvé cétana-tarka-saktibhyatil susampannah santi. Api ca, sarvé’pi bandhutva-bhavanaya 
parasparam vyavaharantu. 

Kutatásának története 


A nyelv vizsgálatát Európában meglehetősen későn, a XVIII. sz.-ban kezdték meg, mivel a bráhmanok által 
tanulmányozott tudományokat titkos tanoknak tartották. 

A 18-19. században tévesen feltételezték, hogy a szanszkrit nyelv volt az indoeurópai nyelvek őse. Ez a 
nézet elsősorban Adolph Picket elmélete volt, aki Írországot, és az íreket próbálta etimológiailag az árjákkal 
kapcsolatba hozni. ^ August Schleicher (1831-1868) volt az első aki szakított azzal, hogy a szanszkrit alak 
szerepeljen, mint egy szó legrégibb formája, hanem ehelyett rekonstruálható PIE (proto-indoeurópai) nyelvi 
alapgyököket állapított meg. ^ 


Kapcsolódó cikkek 


■ Szanszkrit szójegyzék 


Jegyzetek 


1. Makkay Indoeurópai 158. o. 

2. Vekerdi Világ nyelvei 

3. Pictet Celtic Sanscrit 

4. Makkay Indoeurópai 35. o. 

Források 



■ t Vekerdi Világ nyelvei: Vekerdi József. Világ nyelvei. Budapest: Akadémiai kiadó, 1294., 1296. 
o. (2000). ISBN 963-05-7597-3 

■ t Makkay Indoeurópai: Makkay János. Az indoeurópai népek őstörténete. Gondolat*Budapest 
(1991). ISBN 963-282-418-0 

■ t Pictet Celtic Sanscrit: Adolphe Pictet: De l'affinité des langues celtiques avec le Sanscrit. 
1837. 


További információk 


■ A szanszkrit nyelv (https://web.archive.Org/web/20070110200752/http://jeindia.hu/index.php/do 
cs/460) 

■ Pátanjalayogasütram (https://www.academia.edu/7556322/Patahjali_A_jóga_vezérfonala) 
Fórizs László honlapján (https://web.archive.Org/web/20171030022139/http://tkbf.academia.ed 
u/LaszloForizs) 








Idegen nyelven: 


■ Links to Sanskrit resources (http://sanskrit.inria.fr/portal.html) 

■ A világ nyelvei. Akadémiai Kiadó (1999). ISBN 963-05-7597-3 


A lap eredeti címe: „https://hu.wikipedia.org/w/index.php?title=Szanszkrit_nyelv&oldid=22787862” 


A lap utolsó módosítása: 2020. június 26., 14:36 

A lap szövege Creative Commons Nevezd meg! - így add tovább! 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 




